Vindfølsomme køretøjer frarådes at køre over broen - grundet stærk vind. Andre køretøjer bør sænke farten.

Bilister, der onsdag aften skal passere Sallingsundbroen ved Mors, bør sætte farten ned til 50 kilometer i timen. Vindfølsomme køretøjer frarådes helt at passere broen. Det oplyser Vejdirektoratet på sin hjemmeside. Det er den kraftige vind i og omkring Mors, der driller trafikken. VInden forventes at aftage i løbet af torsdag morgen, oplyser Vejdirektoratet.